Liberalul Alin Tișe, șeful CJ Cluj, despre negocieri: "Asistăm la o Ciolaniadă grețoasă. Atenție ca rămâneți fără partid!".
Alin Tișe (PNL), președintele Consiliului Judeţean Cluj, Alin Tişe, a răbufnit la adresa partidului din care face parte. Tișe acuză că în partid are loc "o Ciolaniadă grețoasă, între diverse personaje, unele lipsite de valoare politică".
Președintele CJ Cluj a tunat la adresa formațiunii politice în care este membru și acuză PNL că a fost confiscat pe persoană fizică, dar nu nominalizează însă pe nimeni."Asistăm la Ciolaniada grețoasă, în partid, între diverse personaje, unele lipsite de valoare politică. Am tot așteptat ca oamenii cu valoare politică să fie cei care să decidă în acest partid.Ultimele evenimente din partid mi-au demonstrat, însă, că aștept în zadar. Au confiscat partidul pe persoană fizică. Constat că oamenii aceștia, în aroganța și autosuficiența lor, se joacă de-a v-ați ascunselea acum cu partidul.Din aceste motive am avut scorul electoral pe care l-am avut și nu din cauza măsurilor COVID -19 luate, cum încearcă să se scuze toți neperformanții din partid. Nu vreau să nominalizez acum pe nimeni întrucât nu doresc să-mi fac nici campanie și nici imagine criticând propriul partid.Nu am nevoie de imagine și nici nu sunt format în acest mod. Dar spun acum STOP la toți lipsiții de valoare politică și administrativă! Plecați acasă și lăsați partidul pe mâna celor performanți! Precizez că nu doresc nici o funcție de ministru sau altă funcție!Însă, trag un semnal de alarmă: atenție că rămâneți fără partid, voi cei preocupați de Ciolaniadă! Și mai grav, rămâneți fără oamenii din țara aceasta care credeau în PNL sau au așteptări de la PNL. Pentru cei închipuiți din partid care se întreabă "cine e și asta?", atașez un raport de activitate administrativă și politică pentru a se putea compara cu mine!", a fost mesajul postat pe Facebook de președintele Consiliului Județean Cluj Alin Tișe.